Lo-Renz-O/malagasy-sentence huggingface dataset:
Teo koa ny misionera, azo lazaina fa kristiana miala andraikitra koa izy. Andraikitra efa napetraka amin’izy ireny ny hitandrina ny madinika sy hanitsy ny tsy mety ataon’ny olona amin’ny alalan’ny fampianarana ara-tsoratra masina. Tsy izay anefa no toetra hita taratra teo amin’ny misionera fa nialangalana no nataony, tsy nanana famonjena sahaza an’i sahondra izy satria araka ny fiheverany dia fakofakon’olona i sahondra. Hoy indrindra ny voalazan’i sahondra raha nahatsapa ny toe-panahin’ny misionera izy iraky ny lanitra hamonjy ny mpanota va no hitako sa ny vatolahin’ny fiampangana sy ny famaizana tak 74, i maneho koa izany fa manilika ny andraikiny ny ray aman-dreny ara-panahy. Hita fa manana toetra maro izay tsy araka ny baiboly ny kristiana ao amin’ny tantara. Ireo toetra rehetra ananan’izy ireo dia ahitana taratra fa tsy tia zanaka izy ireo. Tsy tia zanaka satria, manakalo zanaka amin’ny voninahitra, araka ny hita ao amin’ny tantara manao hoe manao sorona ny fitiavan-janaka ho hanitra ankasitrahana eo anatrehan’ny lanitra tak 144, i tsy tia zanaka satria, sahy mampisaraka ny zaza minono amin’ny reniny, rehefa tsy nahomby anefa izany dia fanilihana tanteraka no nataony aoka tsy handre ny momba anao intsony raha mbola eo am-pelatananao io tak 104, i .
Ny kolontsaina manan-danja tokoa ny fifampitokisana eo amin’ny andaniny sy ny ankilany, raha dinihina eo amin’ny fifanarahana araka asa. Na izany aza, misy ireo mpiasa sasantsasany miala noho ny antony samihafa mety ho avy amin’ny mpiasa na mety ho avy amin’ny orinasa. Ohatra renim-pianakaviana iray nampian’ny orinasa tamin’ny fampitana ny zanany tamin’ny fianarany dia niala mba hitaiza ny zafikeliny taty aoriana. Raim-pianakaviana iray sembana ara-pahitana dia niala ihany koa rehefa nahita asa hafa heveriny fa metimety kokoa.
Omby sy ny fahaiza-miaina ao amin’ny fiarahamonina, ialana ihany koa amin’ny izay mety ho disadisa amin’ny resaka halatr’omby. Tsy maintsy atao ny filazalazana ny momba ilay omby. Ohatra raha omby avy novidina dia tsorina amin’ny mpiara-belona rehetra vory eo izany. Mila mangarahara araka izany ny zavatra rehetra atao amin’ny joro indrindra ny resaka omby. Biby miavaka amin’ny biby rehetra any an-toerana ny omby noho izy manana ny hasiny. Manamafy izany ny filazan- draharijaona azy hoe ny omby aloha, dia zavamananaina aman-dra izay eken’ny finoana malagasy fa mahalavorary indrindra ny fanao rehetra ara-pivavahana. 101 ary lazain’i jacque faublée koa fa ny omby dia mpanelanelana tena ilaina eo amin’ny fifandraisan’ny olona sy ny hery mihoatra ny mahaolona 102 tsara ho fantatra ihany koa fa mandritra ny joro izay atao, rehefa mibareoka na mikofokofoka ny omby atao sorona dia ratsy laza ilay lanonana. Midika izany fa io omby atolotra io dia tsy foin’ny tompony tanteraka. Izany trangan-javatra izany, dia zary henatra sy baraka ho an’ny tompon-danonana. Koa zava-dehibe araka izany ity dingana fitsofan-drano ny omby ity. Ny fitaovana saika fahita manerana an’i madagasikara, ny tolotra sy ny fitaovana vitsivitsy ampiasaina rehefa manao fomban-drazana. Manaporofo izany ny voalazan’i berthier103 hoe ara-pitaovana, misy manao tolotra vary, ny tantely, ny vola, na ilon- tantely na tavin-kena, na zava-manana aina alatsa-drà. Raha ny zava-misy any an-toerana dia mazava fa isaky ny mijoro ny olona dia tsy maintsy misy hatrany ny fitaovana ilaina amin’izany. Tamin’ny fahan-jafy izay natrehinay dia ireto manaraka ireto ny zava-nisy tamin’izany ny zava-manana aina toy ny omby, ny zavamaniry toy ny betsimihilana, ary ny vakana isan-karazany toy ny tongarivo, ny malaimisaraka, ny arivolahy, ny felantanatsifoana, ny vakamiarina, ny vakatody.
Lasa ianao! Dia tsy nilaza kely akory izay alehanao any lasa ianao! Ka namela anay ho ory hangaina sady hitomany lasa ianao lasa nanakato-trano namela maso hanganohano lasa ianao, lasa tsy hay hoe ahoana ny am-pela-tànanay dia foana. Lasa ianao ka hatramin’ireo voninhazo nokajiaieao, dia nalazo lasa ianao lasa tsy an-kiteny ka namela anay ho irery. Lasa ianao ka andiam-panontaniana fa nahoana? , rahoviana? Hatramin’ izao aloha dia tsy hay.
Loharano bd ftm, monographies communales hita araka izay voalaza teo àry, fa manana ny tantarany tokoa ny tanànan’i mandoto ary azo lazaina ho be mponina ihany koa. Izany fahamaroan’ny mponina izany dia mitaky fananana toe-karena matanjaka. 1 4 ny toekarena ny lafiny fambolena, fiompiana, taozavatra ary ny varotra no mampiavaka an’i mandoto ka maha tanàna feno azy ara-pihariana.
Isan’ny haitsikera nampiasainay voalohany ny haitsikera mifototra amin’ny tantaram-piainana na approche biographique , izany hoe, miainga amin’ny tantaram- piainan’ny mpanoratra no hanazavana ny asa soratra. Tsy maintsy misy fiantraikany amin’ny asa sorany mantsy ny zava-misy niainany sy ny manodidina azy. Lalan-tsain- dry sainte-beuve sy ry hyppolite taine izy ity. Hoy i sainte-beuve maneho izany sarotra ho ahy ny mitsara azy raha tsy fantatro ny olona, ary ambarako tsy am- pisalasalana fa arakaraka ny hazo ny voany 5. Tsy azo atao anefa ny mitompo teny fantatra fa ny asa soratry ny mpanoratra dia mitovy tanteraka amin’ny fiainany. Hoy i goethe na dia misy ifandraisany aza ny asa soratra sy ny fiainan’ny mpanoratra dia tsy azo tsoahina kosa ho dika mitovy amin’ny fiainany ny asa soratra 6. Nampiasa ny haitsikera ara-tantara na approche historique ihany koa izahay tamin’ny fanatanterahana ny asa. Haitsikera izay miompana amin’ny tantaran’ny fiarahamonina, tamin’ny fotoana nahaterahan’ny asa soratra. Ilaina araka izany ny namantatra ny zava-nisy teo amin’ny fiainam-piarahamonina sy ny firenena tamin’ny vanim-potoana nahaterahan’ny tantara ho avy ny maraina. Lalana iray ahafahana manazava ny hevitra ao amin’ny asa soratra mantsy izy ireny. Ireo lalan-tsaina ireo no nampiasainay tamin’ny fandinihana ny tantara ho avy ny maraina izay akora fototra niainganay tamin’izao asa fikarohana izao. Toy izao manaraka izao kosa ny fomba nanatontosanay ny asa. 0.8 ny fomba nanatanterahana ny asa
Ankoatra izay hita tao amin’ny fandinihana dia marihana fa tsy eo amin’ny resaka fitiavan’olon-droa ihany no mety hahitana izany endrika tsara sy na ratsy izany, fa eo amin’ny fiainana iray manontolo mihitsy. F manomeza , endrika isehoan’ny vintana ratsy sy tsara eo amin’ny fiainana andavanandro. Kahie
Anterina hatrany fa, ny métaphore dia fomba filazan-javatra an-tsary na style imagé ka ny fahaiza-mifidy anoharana no isan’ny maneho ny talentan’ny mpanoratra. Ny sary moa araka ny fantatra, dia mirakitra zava-marina, mifono fahatsiarovana, manamora ny fitadidiana.
Anisanrny tanjona lehibe ny hanolotra boky mendrika, ary antonona ny kilasy famaranana. Ezahina mba ho boky tsy mora lany andro no volavolaina, ary koa mba ho mora kirakiraina sy ho azonrny mpianatra na mpampianatra ampiasaina maharitra. 0.4 petraka olana sy petra-kevitra
Ny fandaharam-pianarana dia sady mifandray amin’ny fiarahamonina no mifandray amin’ny haifampianarana. Ny fandrafetana ny fandaharam-pianarana dia mitaky fandinihana ny soatoavina izay misy eo anivon’ilay fiarahamonina, no mitaky fijerena ireo karazana rafi-piarahamonina misy ihany koa. Mifandray amin’ny lôjika mifanaraka amin’ny soatoavina misy eo amin’ny fiarahamonina sy ny soatoavina maneran-tany araka izany ny fandaharam-pianarana. Ny rafi- pitantanana izay misy ao amin’ny fiarahamonina ihany koa dia mifandray tanteraka amin’ny fandaharam-pianarana satria ao anatin’izany no ahatarafana
Heverinay ho zava-dehibe ity asa fikarohana ity, satria miezaka ny hametraka ny teny sy ny taranja malagasy hanana ny mahaizy azy indray. Ny amin’ny fametrahana ny taranja malagasy ho eo amin’ny toerana tokony hisy azy, no tena naseho tamin’ny asa. Noresahina ihany koa ny teny sy no kolontsaina saingy ambangovangony fotsiny no nanaovana izany teto, na dia mbola sehatra hafa azo velabelarina koa aza. Heverina fa tsy ho tapitra eo anefa izany fikarohan-dalana amin’ny famerenana ny hasin’ny teny sy ny kolontsaina malagasy izany. Lafin-javatra hafa azo iadian-kevitra koa ohatra, ny famolavolana fandaharam-pianarana malagasy vaovao, mba ho afaka hifanindran-dalana amin’ny fandrosoana sy ny fananontoloana ankehitriny.
Manaraka izany, ny tonga tsy miarahaba hono, naman’ny tezitra, ny lasa tsy manao veloma dia mandrafy ny fihavanana, koa arahabaiko soa, arahaba tsara. Ho tratra antitra anie, maroa am-bohitra, aza farofy mba tsy ho vasoky ny olona ratsy. Mba hisinda any ny heloka, ka ho avy aty ny rariny ary ho masina hiadanan’ny tiany.
Ny fianarana ity farany ity no be mpanaraka ankehitriny, mba ho lasa mpiangaly ny kabary am- pianakaviana. Mian-dahy, miam-bavy, eny hatramin’ny mbola zaza tanora aza, dia efa nahazo fiofanana. Izany no tonga amin’ilay oha-pitenenan’ny ntaolo hoe tsy voatery ho antitra vao mena fify raha ny tao arivonimamo-centre, ohatra, ny taom-pianarana 2008-2009 iny dia 18, no isan’ny mpiofana ho mpikabary, ka 3 amin’ireo no vehivavy ary 15 no lehilahy. Ao amin’ny collège coindre no misy ny toeram-piofanana, izay tantanan-dry frère, ary mpikalo no sampana iantsoana azy.
Ireo singa samihafa mandrafitra ny tantara foronina 37 2.2.1 ny mpandray anjara 38 2.2.1.1 ny mpanoratra 38 2.2.1.2 ny mpitantara 39 2.2.1.3 ireo mpandray anjara 40 2.2.1.4 fitarafana ny tantara araka ny mpandray anjara asa 45 2.2.1.5 fitarafana ny tantara araka ny fizotrany 51 2.2.2 ny habaka 59 2.2.2.1 ny toerana misy ny mpanoratra teo am-panoratana ny tantara 60 2.2.2.2 ny toerana misy ny mpamaky tolorana ny tantara 61 2.2.2.3 ny toerana ao amin’ny vontoatin’ny tantara 61 2.2.2.3.1 ny toerana na habaka azo hamarinina 62 2.2.2.3.2 ireo toerana alaina sary an-tsaina 62 2.2.2.4 ireo singa iantefan’ny fanoritsoritana sy ny anjara asan’ny habaka 63 2.2.2.5 ny tekinikan’ny fanoritsoritana ny habaka 64 2.2.3 ny fotoana 65 2.2.3.1 ny fotoana ivelany 65 2.2.3.1.1 ny fotoanan’ny mpanoratra 66 2.2.3.1.2 ny fotoanan’ny mpamaky 67 2.2.3.1.3 ny fotoanan’ny tantara 68 2.2.3.2 ny fotoana anatiny 69 2.2.3.2.1 ny fotoana ivelan’ny tantara f. T 69 2.2.3.2.2 ny fotoanan’ny fitantarana f. F 71 2.2.3.2.3 ny fifandraisan’ny f. F sy ny f. T 73
Eo amin’ny lafiny fitantanana fanabeazana ny tantsaha ny fampahalalana ny lalàna mifehy ny fampiasana rano amin’izany no ampahafantarana ny mety sy ny tsy mety, ny azo atao sy ny tsy azo atao mikasika ny rano. Ohatra tsy azon’ny mponina atao intsony ny manakana ny fitrandrahana ny loharano ao amin’ny taniny noho ny maha fananam-panjakana ny rano. Raha ho an’imerikanjaka manokana, noho ny fahenoan’ny mponina fa hisy ny fitantanana vonjimaika dia nanamboatra ny fotodrafitrasa tao aminy ny mponina, araka izany dia tsy nitovy tamin’ny fotoana nandalovanay voalohany ny fotodrafitrasa hita fa voavoatra avokoa raha tsy zarizary izy teo aloha.
Namantatra ny lafiny mahakanto ny hira gasy eo amin’ny fomba filazan-javatra no niompanan’ity asa ity. Noho ireo olana isan-karazany izay notanisaina tany aloha, izay tsy namela anay hikirakira hira gasy maro, dia ny vondrona ambara nosafidiana ihany no kendrena hahasolo ny rehetra, satria mitafy ny toetra manavaka ananan’ny iray karazana aminy. Koa tamin’ny fandinihana rehetra natao, dia manana ny fomba filazan- javatra mahakanto azy ny hira gasy, misy ny iombonany amin’ireo karazana literatiora hafa, misy koa ireo mampiavaka azy manokana. Eto am-pamaranana izao asa izao dia lafin-javatra telo no tianay hanterina. Voalohany, famintinana ny famelabelarana tao amin’ireo fizarana telo nitondrana ny asa. Faharoa, fanombanana izao asa izao ary fahatelo farany ny fanasongadinana ny lanjany.
Lomotra dia vao mainka avo roa heny. Raha atao tsotra io teny eo ambony io ka ny heviny no raisina dia maneho fa ratsy tena ratsy na tena mandifotra tanteraka ny fahantrana; ary na dia asiana fanafany henjana aza dia tsy hampiova inona akory. Ny balisama mantsy dia zava-maniry manasitrana ary na dia kely indrindra aza no ampiasaina mahasitrana aretina maro. Eto anefa dia efa iray gony izany nefa tsy mampiova inona. Eo indrindra no ilazana fa tena laza masaka ireo teny ireo ary mampifandraisana amin’ny fanovana endri-javatra azo avy amin’ny fampitoviana ka maneho fa efa tsy fiteny manaraka ny tena izy intsony no ilazana ny zava-misy iainan’ny vahoaka raha ny fahantrana no resahina126. Efa mangidy tena mangidy ny fahantran’ny vahoaka. Tsapa ary fa mihamafonja tokoa ny hevitrambaran’ny mpanoratra rehefa nampiarahina ny fanovana endri-javatra azo avy amin’ny fampitoviana ny anoharana sy ny oharina sy ny laza masaka. Toy ny resaky ny moana sy marenina no misy eto amin’ity a. P manaraka ity; hoy ny mpanoratra maneho izany vatolampy miantso vahoaka, koa rehefa vory ny ambanilanitra ato haody tsy mamaly, atao veloma tsy mizaka ny soavatsara a. P 239 tsapa miainga amin’ny famakiana io fehezanteny io fa misy teny tsy feno ao, ary ilay tena tian’ny mpanoratra haseho mihitsy no nofoanany mba hanakaran’ny mpamaky azy ka hitazonany izay azony. Io indrindra no miteraka ny fanovana endri-javatra azo avy amin’ny fanafoanana ny oharina. Hita mantsy fa tsy feno ary tokony hisy hampitahaina amin’ilay vatolampy miantso vahoaka ao. Eto izany toe-javatra tsy feno izany dia manondro ny fampandrosoam-pirenena. Ny vatolampy tokoa mantsy dia lehibe sady mamiratry ny rano an-tanim-bato nefa raha atonina tsy ahazoan-tombotsoa, ilaozana tsy mahafaty antoka. Toy izany ny fampandrosoam-pirenena aroson’ireo mpitondra. Raha atao jery maika ho an’ny vahoaka toa tsara, rehefa irosoana anefa tsy misy soa ho an’ny vahoaka, ary rehefa tapitra vao maika manalavitra azy. Mba hanehoana izany tsy fahazoan-tombotsoa ho an’ny vahoaka izany no nilalaovan’ny mpanoratra amin’ny parallélisme mitovy hevitra, mitombo vahana hita amin’ny hoe atao haody tsy mamaly, atao veloma tsy mizaka ny soava tsara io endriky ny parallélisme io dia mandoko ny tsy fahazoan’ny vahoaka tombontsoa amin’izay teti-pandrosoana misy ary araka ny irosoana lalina amin’izany no mahafaty antoka ny vahoaka. Hita ary fa mifameno tanteraka eto ny parallélisme sy ny
Nohadihadiana tao amin’ny fizarana lehibe faharoa kosa ny amin’ny gazety sy ny taranja teny malagasy. Ny nanome fampahalalana momba ny gazety amin’ ny maha-vokatra iray natao hamidy eo amin’ny fiainana andavanandro azy no nifantohan’ny ezaka voalohany nataonay mikasika io lafin-kevitra io. Nodinihina tamin’izany ny antsoina hoe gazety, izay teny efa mahazatra eo amin’ny fiarahamonina. Nasian-teny ny endriny, ny fotoana fivoahany, ny ampiasana sy ny ilana azy. Avy eo dia nojerena ireo zavatra samihafa atolony ny mpamaky izay nahitana ireto ireo lahatsoratra isan-karazany fanaon’ny gazety izay mifantoka indrindra amin’ny fampahalalam-baovao, ireo lahatsoratra manaja ny anjara asan’ny fitenenana, ary ireo zavatra samihafa mahaliana ny mpamaky gazety, mety ilainy amin’ny andavanandrom-piainany, tahaka ny dokam-barotra, ny filazana samihafa, ireo toro hevitra isan-karazany, ny kilalao-tsaina ary ireo tantara kely an-tsary.
Tia ny zokiny i rondro. Tian ny ray aman-dreniny ihany koa izy. Nanatitra azy hatrany toamasina radavida sy ramavo ary i lala zandriny. Nampamangy an i sahondra ny reniny. Nihaona tao mojanga tokoa i sahondra sy rondro. Feno fifaliana ny tapakandro nifampitafany. Alahelo kosa no nisarahany. Tebiteby sy ahiahy ratsy no niainan-drazay sy rabary,
Ny endrika isehoan’ny tsy fahombiazana araka ny hita tao amin’ny kilasy faharoa ao amin’ny lisea mahitsy maro ny karazana tsy fahombiazana hita eny anivon’ny sekoly. Misy ny tsy fahombiazana izay azo heverina fa amin’ny ampahany ihany izany hoe mbola azo arenina ao anatin’iny taom-pianarana iny ihany ohatra ny fahazoana isa ratsy amin’ny taranja roa na telo misy kosa indray anefa ireo tsy fahombiazana tanteraka toy ny fialana an-daharana, ny fandroahana, ny
Milalao amin’ny anaphore na tamberim-boan-teny an-doham-pehezanteny mifanesy itamberenan’ny hoe aza ny elanelam-panahy amin’ity fifamalian-drafi-pehezanteny ity. Ny aza dia teny fandrarana. Raha atamberina izy eto dia midika ho fanamafisan-kevitra izay. Ny hevitra izay tiana hohamafisina dia ny hihazonan’ny mpifanandrina ny voninahitra efa azony noho ny fahaiza-miteny ananany. Aseho ara-panovana endri-javatra azo avy amin’ny fanafoanana ny oharina izay voninahitra izay. Ny anoharana dia ny ilo mby an- doha , ny oharina tsy eo dia ny voninahitra vokatry ny fahaiza-mandaha-teny. Ny ilo moa dia menaka ary ny hosora-menaka dia izay omem-boninahitra, mety ihany koa hoe ho an’ny fahasalamana no kendrena amin’ny fanosora-menaka noho izy mahasoa. Raha maneho io sary io izany ny elanelam-panahy dia te hilaza hoe aza manary voninahitra amam-pahasoavana efa mby amin’ny tena.
Antonona amin’izany. Eto am-pelatanako amin’izao ora anoratako izao ny fampandrenesana ahy 50. Momba izany. Tamin’ny harivan’ny sabotsy 18 novambra, tokony ho tamin’ny 7 ora hariva, raha nitsangantsangan-drery aho, dia niato tampoka ny aotomobilina anankiray. Zazalahy tokana nikasa hampiasa hery tamin-jazavavy nandeha singany no nivoaka avy tao anatiny. Tampoka foana, ary kisendrasendra tokoa no nandalovan’andriamatoa rafeno davida, izay niaro ahy. Resy anefa izy ary 55- lavo sy niantraika mafy tamin’ny tany. Nitsoaka ilay mpitondra aotomobilina- eto am-petaranako ny nomeraony, tapaka ny sandrin-drafeno. Ny mosarany no namafako ny ra tamin’ny ratrany, ary nentiko nody mba ho sasako. Niangaviako anefa izy tsy hamboraka na amin’iza na amin’iza an’iny takariva nitondrany faisana iny mba hitandroako ny voninahitro amin’ny maha-mpikasa ho relijiozy ahy, nefa 60. Nitsangantsangana samirery tamin’ny takariva izay nisehoan’adin-tovolahy. Menatra loatra aho, na tsy fidiny ahy aza izany rehetra izany. Koa mametraka izao fanambarana izao aho, tompoko, satria inoako fa niankina tamin’ny fiangaviako no tsy nahazoan-drafeno davida nanadio ny tenany. Milaza izany aho amin’ny fotoana tsy hahatanterahan’ny fikasako sy faniriako ho relijiozy intsony. 65 raiso ny fanajako anao ambony indrindra tompoko.
Raha ny fototeny be no jerena, dia mitovy amin’ny izay heverina hoe ngeza , maro, na vaventy. Noho izany, ny madinika, ny kely sy ny bitika no tolorana fanabeazana. Azo heverina anefa fa tsy fahakelezana ara-batana ihany no resahina eto , satria raha be vatana fotsiny dia ataon’ny malagasy hoe zokim-bomanga izany hoe ny fanabeazana dia miainga amin’ny toe-javatra iray tiana hialàna, ka mankany amin’izay heverina fa tsaratsara kokoa. Ny fanabeazana izany dia fitaovana iray manaisotra ny olona avy ao amin’ny fahavotsana sy habadoana, ary mampivoatra azy amin’ny lafiny maha olona rehetra vatana, saina ary fanahy
Ara-pitondrana30 rehefa resin’ny frantsay an’ady ny malagasy tamin’ny 30 septambra 1895, dia nisy didy navoakan’ny governemanta frantsay, tamin’ny 06 aogositra 1896, nilaza ny naha-zanatany frantsay an’i madagasikara. Tsy nahafaly ny malagasy io didy io ka nitarika korontana teto amin’ny firenena, izay niafara tamin’ilay fihetseham-bahoaka nataon’ireo mahery fo, tamin’ny 29 marsa 1947. Raha vao nigadona teto ny jeneraly galliéni, dia ny hanao fampandrian- tany no anton-diany voalohany. Fantany manko fa ho sarotra ny hampihatra ny rafi-panjanahana raha mbola tsy milamina ny tany. Ny haneken’ny malagasy ny rafitra napetrany teo amin’ny lafim- piainana rehetra no nokendreny. Ny faritra rehetra nolalovany dia nametrahany miaramila hifehy azy avokoa. Nezahiny koa ny hampisara-bazana ny samy malagasy, satria fantany fa ny firaisankina no hery nomeny tombontsoa manokana noho izany izay nanaiky hiray petsapetsa taminy.
Asany eo amin’ny fanehoan-kevitra sy fihetseham-po ny teny sy ny fomba filazan- javatra. Raha fehezina izay fanazavana izay dia ny fomba filazan-javatra ao amin’ny tantara foronina araka ny ahitana azy ao amin’ny navalona nosoratan’i zoé barijaona no lohahevitra nofidinay amin’izao firotsahana voalohany eo amin’ny sehatry ny fikarohana izao ny anton’ny safidy lafin-javatra telo no nahatonga anay hisafidy io lohahevitra io dia ny fomba filazan-javatra, ny tantara foronina, ny boky. Ny fomba filazan-javatra nahasarika ny saina ny handalina misimisy kokoa io zana-taranja io noho ny hakanton’ny teny voarindra sy voarafitra ianarana amin’izany. Niara-nivoatra tamin’izany fandalinana izany ny fahitana ireo sehatra maro mba hahafahana maneho izay tian-kambara, malalaka, tsy an-tery nefa ilana fahaizana manokana. Ny tantara foronina mamohafoha ny saina amam-panahy ary mampirisika ny tena hanana fanjohin- kevitra ny fanarahana tantaram-piainan’olona iray ao anatin’ny tantara foronina. Ny teny anefa manidina fa ny soratra no mitoetra sady azo dinihana amin’izay fotoana ilana izany. Koa nosafidinay ny an-tsoratra mba hiraiketan’izany ao an-tsaina. Ny tantara foronina no endrika isehoany amin’ny maha fitaovana mahomby enti-maneho ny hevitry ny tena an-kolaka amin’izay tiana handray azy. Nahaliana anay rahateo ny mamaky itony tantara itony mandritra ny fotoana malalaka. Ny boky voalohany aloha dia boky azo lazaina ho nivoaka tamin’ity taon-jato iainantsika ity ka mbola fantatra tsara ireo voambolana ampiasaina ao anatiny. Faharoa, ny mpanoratra azy dia mpampianatra manana ny fahaizany manokana. Farany, tantara somary mifintina kanefa mahafaoka na mahalaza zavatra maro ny zava-kendrena tsy misy asa soratra azo atsangana raha tsy efa voavinavina mialoha ny tanjona. Koa ny fikarohana izay tanjona tian’ny mpanoratra hotratrarina ao amin’ny tantara nosoratany no asa voalohany atao amin’ity fanadihadina ity. Avy amin’izany no anoritana mialoha ny zava-kendrena amin’ity asa ity mba hisian’ny vokatra tsara
Hamafisin-drado eto fa izay rehetra mety ho fitaovana azo ampiasaina hampijoroana ny fahafahana dia hampiasainy avokoa. Tsy hisy fetra ihany koa ny fikatsahany izany fahafahana izany na dia hisy hanao ramatahora aminy aza rahonana, tairina, ny molotra hozairina fa vao mainka aza handrisika azy indray hitady izay fomba rehetra hampijoroana ny fahafahana ny hohon-tanako hikiky rindrin-tany sy handrin-tany, vatan-kazo sy izay azo ametahana ny anaranao ry fahafahana endrika hentitra hatrany no anehoan-drado izany eto mba hanamafy tsara ny fahavononany hitolona hampisy ny fahafahana na ho penina ho dorana na ho molotra hofatorana na ho tanana hokatsanana. Tsy hampaninona to’inona! ’ngaha d’izany monja ihany, no ahazoako manambara anao hijoro hatrany am-para? Ao ny masoko mijery afaka hamindra hery. Ao ny saiko ao ny aiko ao ny zanako taranako, mbola hiady sy hitady ka hivonona hifandramatra hanjarianao ho filamatra hibaiko izao tontolo izao.
Ny fomba enti-mandrafitra ny fitantarana dia mety ahitana ireto toe-javatra ireto o fitantarana toe-javatra efa nivalona o fitantarana toe-javatra atrehi-maso amin’ny fotoana itantarana o fitantarana toe-javatra mbola hitranga o fitantarana amin’ny alalan’ny mason’ny mpandahateny mpanoratra.
Ny fitsipika mifehy ny fikambanana misokatra ho an’izay rehetra maniry hanatevin-daharana azy ny fikambanana faribolana sandratra. Misy ihany anefa ny fepetra harahina amin’izany mitondra ny santionan’ny asa sorany any amin’ny tomponandraikitra voalohany ao amin’ny fikambanana ilay mpanoratra vaovao te hiditra, misy vaomiera mandinika ireo asa soratra ireo ao amin’ny fikambanana. Ary miankina amin’ny fanapahan-kevitra raisin’ireo vaomiera ireo no andraisana ilay olona na tsia. Anjara asan’izy ireo koa moa ny mijery ny lesoka eo amin’ny fomba fanoratana. Mivory indray mandeha isam-bolana ny mpikambana. Isaky ny alahady tolakandro fahefatry ny volana no mifamotoana ny rehetra. Misy latsakemboka aloan’ny mpikambana tsirairay ho fampandrosoana ny asa sahanin’ny fikambanana. Ny hetsika rehetra ataon’ny fikambanana dia tsy maintsy andraisan’ny mpikambana tsirairay anjara.
Raha ny zava-misy eto madagasikara no jerena, ny tenin-dreny dia sady tenim- pirenena no teny ampiasain ny ray aman-dreny ao an-tokantrano. Io ihany no teny ampiasaina manerana ny nosy saingy miseho amin ny fahasamihafana isam-paritra izany. Ny tenin-dreny noho izany dia azo lazaina ihany koa hoe fitenim-paritra.